Вологда

Вологда () нь Оросын Холбооны Улсын Вологда мужийн засаг захиргааны төв хот юм. Хүн ам нь 2008 оны байдлаар 286,158.  Тус хот дундуур урсах Вологда голын нэрээр нэрлэгдсэн бөгөөд Вологда гэдэг нь Угро-Фин гаралтай үг юм.

 Түүх 
Энэ хавийн газар нутагт сүүлчийн мөстлөгийн үеийн өмнө, өөрөөр хэлбэл 25.000 жилийн өмнө хүн суурьшин амьдарч байсан аж. Археологичид хуучин чулуун зэвсгийн үеийн эд өлгийн зүйлс олсон байдаг.

2000 жилийн өмнөөс финландын овог, аймгууд энд хавиар суурьших болсон ба тэднээс өнөөдөр хотын баруун хойд талд нь орших өөр захиргааны нэгжид 6000 орчим вепсүүд үлдсэн байдаг байна. 

5-р зуунд славчууд суурьшиж эхлээд, 8-р зуунаас эхлэн анхны хотууд болох Белозерск, Вологда, Великий Устюг бий болсон байх хэмээн үздэг. Белозерск нь хамгийн эртний хот бөгөөд 862 оны баримтад анx удаа дурдсан байдаг ба түүний дараахан Новгород хотыг өөр баримтад дурдсан байдаг аж. 

Аль 988 онд Киевийн төрийн шашин байсан христийн шашин 11, 12-р зуунд энэ бүсэд ч бас хүрч ирэв. Вологда хотын тухай анх 1147 онд он цагийн хэлхээсэнд дурджээ. 13-р зуунаас эхлэн шашны номлогчид Вологда хотод хүчтэй дэлгэрэв. Маш олон хийдүүд баригдаж эхэлсэн (үүний нэг нь Кирилло-Белозерскийн хийд нь Оросын хамгийн том хийд) ба ялангуяа Оросын умард хэсгээр барьж байсан нь слав бус гаралтай иргэдийг ч христийн шашнаас холдох бий гэсэн болгоомжлол байв.

 Хүн амын өсөлт 
 Он Хүн ам Он Хүн ам 1825  9.699  1959  139.137 1856  14.159  1970  177.751 1897  27.705  1979  236.537 1917  69.664  1989  282.802 1926  57.976  2002  293.046 1939  95.314  2010  301.755
Зүүлт: 1897, 1926–2010 онуудын хүн амын тооллогын мэдээ

 Цаг агаар 

 Цахим холбоос 

 Хотын захиргааны албан ёсны цахим хуудас

 Эшлэл 

Ангилал:Вологда мужийн суурин
Ангилал:Оросын хот
Ангилал:Оросын их сургуулийн хот
Ангилал:Оросын холбооны мужийн нийслэл
Ангилал:1147 онд байгуулагдсан